open-index/open-wikipedia-markdown huggingface dataset:
Leteratur romanian

La **leteratur romanian** es la leteratur scriveda par scrivores romanian, ma pote refere ance a cualce leteratur scriveda en romanian.

La scriveda la plu vea en romanian es la carta de Neacșu de Câmpulung, de 1521.

La cultur romanian ia es multe influeda par la Eglesa Ortodox Este, esente la disposa ofisial de la Eglesa Romanian ce ortodoxia ia es traeda a teras romanian par la apostol Andres. Seguente la eruditas romanian moderna, la idea de un cristiani temprana es nonsustable, esente usada con intende propagandal en la eda autocrata como parte de la ideolojia cual crede ce la Eglesa Ortodox ia es acompanior e defendor de la popla romanian tra tota sua istoria. La libros un traduida a romanian ia es testos relijial slavonica de la sentenio 15. La Libro de salmos de Schei (*Psaltirea Scheiană*) de 1482 e la Manoscrito Voronet (*Codicele Voronețean*) es testos relijial cual ia es scriveda en Maramureș.
Leteratur romanian medieval

La **leteratur romanian medieval** ia difere de la leteratur medieval european car lo ia no produi epicas, poesias de trobadores, o dramaturjia. Esta ia es par causa de la ambiente istorial, longo cual la autores ia scrive naras istorial.
Leucoplasto

La **leucoplasto** es un selula sin color trovada en selulas de plantas, usada per reteni amidon o olio.
Lezardo

**Lezardo** es un nom comun per la retiles de la familia Squamata, ma no incluinte la serpentes. La grupo ance no inclui la crocodiles e la tortugas.

Los es un grupo vastida de retiles, con plu ca 6000 spesies, trovada sur tota continentes estra Antartica, e ance sur la plu de cadenas de isolas de mar. Sua grandia varia de camaleones e gecos, con longia de sola un pico de sentimetres, asta la comodo, con longia de tre metres.

La plu de lezardos es cuatropede e core con move forte de lado a lado. Otras es sin gama e ave corpos longa e serpentin. Alga, como la lezardos *Draco* cual abita forestas, es capas de vola. Los es comun teritorial: la mases combate entre se e siniali, comun con colores briliante, per atrae sposes e per menasa competores. Lezardos es xef carnivor, e es comun predores emboscente; multe spesies plu peti come insetos, ma la comodos come mamales tan grande como bufalos.

Lezardos ave ajustas diversa contra predores, incluinte venena, camofla, sangui reflexe e la capasia de sacrifica e recrese sua codas.

Como en otra retiles, la pel de lezardos es covreda con scamas de ceratin. Esta furni proteje de la ambiente e redui la perde de acua par vapori, tal ce lezardos flori en alga de la desertos la plu seca. La pel es dur e cuorin e es mutada en cuando la animal crese. Diferente de serpentes, cual ejeta sua pel en un peso, lezardos ejeta la sua en multe pesos. La scamas pote es alterada a spinas per esibi o proteje, e alga spesies ave osteodermas ososa su la scamas.

La lingua pote es estendeda a estra la boca, e es comun longa. En algas, incluinte la comodos, la lingua es forcin e usada xef o sola per sensa la ambiente, sempre emerjinte e rapida reveninte per envia moleculas a la organo vomeronasal capas de cimosensa, analoja a ma diferente de la sensas de odor e sabor. En gecos, la lingua es usada per limpi la oios par leca: los no ave palpebros. Camaleones ave linguas multe longa e aderente cual pote es rapida estendeda per catura insetos.
Lia Rumantscha

La **Lia Rumantscha** es un organiza cual promove la studia e usa de rumans.

Constituida en 1919, sua xeferia es locada en Chur.

## Lias esterna
* Loca ueb ofisial
Libia

**Libia **es un pais en Africa.

La area es sirca 1 759 540 cilometres cuadrida.

La cuantia de abitores, en la anio 2007, ia es sirca 6 036 914 persones.

La site capital es Tripoli.

La linguas major es arabi, engles, e italian. Libia es un de la paises la plu grande de Africa norde, ma 90 persentos de lo es planos steril e deserto, con clima calda e seca , en cual poca plantas crese. La recurso xef es petrolio.

## Istoria
La plu de la popla es de orijina berber e arabi. Plu ca du tris de la persones abita en la areas costal, e plu ca 86% en sites. Islam es la relijio de stato. Instrui es sin custa e obligante, e sirca 70% de persones pote leje. Libia ia es un pais cultival, ma la descovre de petrolio en la tarda de la desenio de 1950 ia cambia profonda la economia. La plu de comedas es importada. Su la constitui de 1977, la potia es tenida par la gidor revoluinte.

Fenisianes ia institui colonias a la custas de Libia presente. En la sentenio 16 ec, la osmanianes ia catura lo. En la sentenio 19, la partida islamiste puritan sanusi ia emerji. Lo ia gida la resiste contra la italianes, ci ia comensa la concista de Libia. La osmanianes ia retira se en 1912. En la Gera Mundal Du (1939–45), Libia ia es la sena de combate intensa entre italianes-deutxes e la fortes aliada. Pos la gera, Frans e Britan ia comparti la controla de la pais asta cuando lo ia gania autonomia plen en 1952. Libia ia junta se a la alia arabi 1953 e a la Nasiones Unida (UN) en 1955.

En 1969, un grupo de ofisiores joven de armada ia suverti la governa e ia institui la Republica Arabi Libi. La governa revoluinte, dominada par coronel Muammar al-Qaddafi, un muslim zelosa ci ia aspira gida la mundo arabi, ia mostra un determina a fa un rol plu grande en Asia sude-ueste. Qaddafi ia ordina ce tota comersias debe es intera poseseda par libis, e tota bancos e recursos de olio ia es nasionalida. Pos la gera de Iom Cipur (1973) entre arabis e israelis, Libia ia partisipa a un embargo de vende de olio a la ueste e ia recomenda forte un custa plu alta per olio. Su gida de Qadafi, la suporta libi per la Organiza de Libri Palastina (OLP) ia crese. La tensa entre Libia e SUA ia alti en 1981 cuando jetos marinal de la SUA ia xuta du aviones libi a tera. En la tarda de 1985, en responde a terorisme grandida e parente dirijeda par Libia contra americanes en Europa, la SUA ia bombi locas en Libia sur cual lo ia suposa ce los es "sentras teroriste". En 1992 , la Nasiones Unida ia comanda punis contra Libia per sua refusa de esclui du omes suspetada de bombi la avion Pan American Flight 103 en 1988 supra Lockerbie, Scotland.
Lictenstain

La **Prinsia de Lictenstain** (*Fürstentum Liechtenstein*) es un microstato sin costa en Europa sentral. Lo es bordada par Suiz a la ueste e Osteraic a la este e norde. Lo ave un area de 160 km2 e sirca 37 000 abitores. Lo es divideda entre 11 munisipas. La site capital es Vaduz e la site la plu grande es Schaan (pron. xan).

La plu de la pais es montaniosa. Multe cultiverias peti e campos cultivada es en la sude (Oberland) e norde (Unterland).

La nasion ave un campo finansial forte, sentrida en Vaduz. Lo es un membro de la Asosia European per Comersia Libre e partisipa en la Area de Schengen (pron. Xengen) e la Area Economial European, e lo ave un unia de mone e imposta de duana con Suiz.

La lingua major es deutx. En deutx, la nom es Liechtenstein. La dialeto es simil a la deutx de Suiz.
Limburgan (lingua)

La lingua **limburgan** es vera un grupo de linguas o dialetos germanica, parlada par sirca 1,2 milion persones de grupos etnica limburgan ci abita en la sude de Nederland e en Beljia.
Limitas de crese

***La limitas de crese*** (engles orijinal: *The Limits to Growth*) es un studia de Dennis L. Meadows de la anio 1972 sur la futur de la economia mundal. Par la medio de un model de computador, sua ecipo ia computa senas diversa de la developa de la economia futur. La libro ia influe forte la promove de proteje la ambiente. Pos esta libro prima, plu libros ia segue par la mesma autor, cual ia esati plu la declaras e ia refresci los.

## La limitas de crese (1972)

La resulta de la computa ia es ce la cuantia de persones e la economia mundal va crese asta sirca la anio 2030, ma va es segueda par un cambia subita. La causa de esta condui es la recursos limitada de la Tera e un cuantia forte cresente de persones. La sola posible per evita esta ta es atas intensa per proteje la ambiente e restrinjes jeneral de nases. Ma esta nesesas no ia pote reali political.

## La limitas nova de crese (1992)

Esta libro ia es publicida en 1992. La computas ia es repeteda con datas plu nova. Per esemplo, los ia sabe aora ce la recursos de la Tera es plu grande ca on ia suposa en 1972. Los ia considera ance la developa diferente en partes diferente de la mundo. Ma la resulta no ia difere vera de la computa prima.

En la anio 2000, Meadows ia publici ce nos no pote ateni un state stable con la cuantia presente de persones en la mundo.

## La renovi pos 30 anios (2004)

En acel anio on ia publici un libro nova con la nom *La limitas de crese: la renovi pos 30 anios* (*Limits to Growth: The 30-Year Update*). La computa nova tende asta la anio 2100. En la plu de senas, la economia va traversa la limitas de crese ante 2100 e va cade a pos. Si nos continua nos condui como aora, la cade va aveni en la anio 2030. Ance si nos usa normas vera streta per proteje la ambiente e per es nonperosa, nos pote sola jentili alga la resulta. En esta caso, un sosia stable con sirca 8 mil milion umanas ta es posible.

La studia descrive ance alga developas pos la studia prima de 1972. Cualias importante es la crese de la diferes sosial, la cualia plu mal de la solo de tera, la pexa tro estendeda de la mares, e la consuma de combustables de fosil. La capasia de la Tera es consumada.

## Seguentes
On ave dutas sur la esatia de la resultas cuantial. Per esemplo, nos pote dise ce la predise de 1972 no ia aveni. Ma nos debe nota ce en 1973 la crise de petrolio ia aveni. Lo ia gida a custas plu alta e a consuma min perosa. Asta aora, on ia descovre ance plu recursors de la Tera. Jeneral, nos pote dise ce la progresa tecnolojial ofre posibles nova.

Ma nos sabe ance ce la resultas cualial es coreta. Nos no debe ignora estas. La demanda desidente es: como nos pote ata concreta? Ante tota, nos debe para la crese de cuantia de persones. E nos debe trova un tipo de economia vera nonperosa. E nos debe trova solves cual no gida a problemes sosial grande. Probable nos va debe aprende vive con un state de vive plu fundal.
Lingua

:*Esta es la article sur lingua. La [[:Category:Lingua|categoria *'lingua**]] conteni plu articles sur lingua.''



**Lingua*' es la forma de comunica usada par umanas. Lo es la aplica de un sistem de regulas a un colie de sinias (como parolas) per produi posible un cuantia infinita de frases sinifiosa. La sinias pertine acaso a la cosas cual los indica: lo es par no razona otra ca costum ce la parlores de elefen usa la parola "can", la parlores de engles "dog", e la parlores de franses "chien".

Orijinal, lingua ia usa sola sona (e, en un modo limitada, jestis). Ma, en la tre milenios la plu resente, umanas ia inventa formas de scrive. Ance, on ia inventa linguas formal, como lojica e matematica e la linguas de computadores.

[[Linguistica|Linguistica]] es la studia siensal de linguas, e lo ave sucampos diversa:
*[[Fonetica|Fonetica]] es la studia de la sonas de linguas.
*[[Morfolojia|Morfolojia]] es la studia de morfemes – elementos gramatical plu peti ca parolas – e la modo en cual los combina. Per esemplo, la parola *gatos* ave du morfemes: *gato*, cual indica la animal, e *-s'', cual indica pluralia.
*Sintatica es la studia de la regulas de combina parolas per formi frases. 
*Semantica es la studia de la sinifias de morfemes, parolas e frases.

Multe varias de linguas esiste:
*Un dialeto es un varia de un lingua, parlada par un grupo de persones, usual en un area jeografial spesifada. 
*Un sosioleto es un dialeto determinada par fatores sosial, como clase sosioeconomial.
*Un jergo es un varia definida par un vocabulo o stilo diferente de la normas de la sosia plu grande.
*Un jergo tecnical ave un vocabulo spesialida per un profesa o comersia spesifada.
*Un jergo secreta refere a un vocabulo usada par grupos secreta, comun intendeda per comunica en un modo noncomprendable a stranjeres.
*Un pijin es un lingua usada per comunica par grupos ci ave linguas nativa diferente. Cuando poplas ci parla linguas diferente nesesa comunica, los pote developa un media comun con un gramatica simple e un vocabulo limitada.
*Un creol es un lingua alga plu complicada ca un pijin, cual ia deveni la lingua nativa de un popla.
Linguas construida

Un **lingua construida** es un lingua de cual sua fonolojia, gramatica e/o vocabulo es construida par un person o grupo en loca de evolui natural.

On pote categori linguas creada en multe modos. Per esemplo, on pote distingui entre linguas *apriori* e linguas *aposteriori*. La linguas apriori ("de la presedente" en latina) es nova creada de la imajina de la autor o par computa. La linguas aposteriori ("de la seguente" en latina) ave gramatica e vocabulo derivada de linguas natural.

La linguas aposteriori pote es divideda entre linguas *scemal* e linguas *naturin*. Linguas scemal ave un vocabulo e/o gramatica cual es alterada per coresponde a un scema nova creada. Linguas naturin reteni un vocabulo e/o gramatica cual reteni un sona e pare plu como linguas natural.

Final, on pote categori linguas creada par intende:
*Linguas lojical – pe: loglan, lojban, etc.
*Linguas filosofial – pe: la linguas creada par filosofistes como Francis Lodwick (1647, 1652), Thomas Urquhart (1651, 1652), George Dalgarno (1661), John Wilkins (1668) e Leibniz (1678).
*Linguas esperimental – pe: Láadan, toki pona, e-prime, etc.
*Linguas secreta – pe: la lingua ignota de san Hildegard de Bingen e (posible) la manoscrito de Voynich.
*Linguas de arte – pe: klingon, nova-parla, la linguas creada par J.R.R. Tolkien, etc.
*Linguas aidante internasional – pe: volapük, esperanto, interlingua, lingua franca nova, etc.
*Linguas aidante zonal – pe: medjusloviansce, afrihili, frenkisch, etc.

## Vide ance
* Linguas construida (lista)
Lingua de marca

Un **lingua de marca** es un sistem moderna per anota un testo en un modo sintatical distinguable de la testo mesma. Esemplos inclui la comandas tipografial trovada en LaTeX, e la eticetas strutural trovada en XML e HTML.

Comun, la marcas no apare en la varia de la testo cual la lejor vide. Alga linguas de marca, como HTML, inclui metodos de defini la *aspeta* de documentos; ma otra linguas, como XML, es pur strutural e conserna se con no cosa plu ca la *contenida* de la documento.

La idea e nom ia evolui de la ata de "marca" manoscritos, pd la scrive de notas cual editores revisante ia fa tradisional con un lapis blu sur pajes.
Linguas algoncian

La **linguas algoncian** es un sufamilia de la familia de linguas american orijinal cual on nomi **algic**. (Sola du linguas de la familia algic no es algoncian: wiot e iuroc, ambos en California norde.) La familia algoncian es nomida per la lingua algoncian, e on no debe confusa la lingua con la familia. La nom veni de la parola *elakómkwik* (IPA: [ɛlæˈɡomoɡwik]), cual sinifia "los es nos aliadas o relatadas" en la lingua malisit. Oji, multe linguas algoncian es en peril de estingui, e alga es ja estinguida.

Parlores de linguas algoncian es trovada de la costa este de America Norde a la Montes Rocosa. On ia parla la protolingua algoncian a minima 3000 anios ante aora, cisa prima sur la planos de Canada sentral. La popla ia estende se a este e a la forestas de la sude-este. La linguistes Joseph Greenberg e Merritt Ruhlen ia sujesta ce esta familia de linguas es relatada a la linguas su e irocuoi, cual ia orijina cisa sur la planos de la SUA norde sentral, a sude de la algoncianes.

Sentral e Plano (clasi areal)

*Blackfoot (Pede negra)
*Arapaho
*Xeien (Cheyenne)
*Cri e Montanie
*Menomini
*Lagos Grande este
**Ojibue-Potauatomi
***Anixinabe, o Ojibue
***Potauatomi
**Fox (incluinte Sauk e Cicapu)
**Xoni (Shawnee)
**Miami e Ilinoi

Algoncian este (un vera sufamilia)

*Micmac
*Abenaci e penobscot
**Abenaci e Penobscot este
**Abenaci e Penobscot ueste
**Malisit e pasamacuodi
*Etxemin? (datos minima; cisa un dialeto norde de masatxuset)
*England Nova sude
**Wampanoag (wampanoag, massachusett e naraganset)
**Lup (datos minima)
***Lup A ? (probable nipmuck)
***Lup B ? (cisa relatada a abenaci o mahican)
**Mohegan e pecuot
**Cuiripi, naugatuc, e uncuatxog
*Delauar (Delaware)
**Mahican
**Lenape (ance nomida delaware)
***Munsi
***Unami
*Nanticoc e conoi
*Pamlico (ance nomida algoncian de la Carolinas)
*Pohatan (ance nomida algoncian de Virginia)
*Xinecoc
Lietuva

**Lietuva** (ofisial la Republica de Lietuva) es un pais en la rejion baltica de Europa norde. Un de la tre statos baltica, lo es situada longo la costa sude-este de la Mar Baltica, a este de Sveria e Danmarc. Lo es bordada par Latvia a la norde, Bielarus a la este e sude, Polsca a la sude, e Oblast Caliningrad (un esclave rusce) a la sude-ueste.

Lo ave un popla estimada de 2,9 milion persones en 2025, e sua capital e site la plu grande es Vilnius. Lietuvisces es un popla baltica. La lingua ofisial, lietuvisce, como ance latvisce, es un de sola du linguas vivente en la ramo baltica de la familia de linguas indoeuropean.

Tra sentenios, la costas sude-este de la Mar Baltica ia es abitada par tribus baltica diversa. En la desenio de 1230, la teras lietuvisce ia es unida par Mindaugas, la Re de Lietuva, e la stato lietuvisce prima unida (la Rena de Lietuva) ia es creada a 6 julio 1253. En la sentenio 14, la Duxia Grande de Lietuva ia es la pais la plu grande en Europa; la areas presente de Lietuva, Bielarus, Ucraina e partes de Polsca e Rusia ia es sua teritorios. Par la Uni Lublin de 1569, Lietuva e Polsca ia formi voleda un uni de du statos, la Comunia Polsce-Lietuvisce. La Comunia ia dura tra plu ca du sentenios, asta cuando paises visina ia desasembla sistemosa lo de 1772 a 1795, con ce la Impero Rusce ia propri la plu de la teritorio de Lietuva.

Cuando la Gera Mundal Prima ia prosimi a sua fini, la Ata de Autonomia de Lietuva ia es suscriveda a 16 febrero 1918, declarante la fundi de la Republica de Lietuva moderna. En la media de la Gera Mundal Du, Lietuva ia es prima ocupada par la Uni Soviet e, a pos, par Deutxland Nazi. Cuando la Gera Mundal Du ia prosimi a sua fini e la deutxes ia retira se, Lietuva ia deveni la republica soviet prima cual ia declara sua autonomia, causante la restora de un Stato de Lietuva nondependente.

Lietuva es un membro de la Uni European, la Consilio de Europa, la Eurozona, la Acorda Schengen e OTAN. Lo es ance un membro de la Banco Nordica de Investi, e un parte de la coopera nordica-baltica de paises de Europa norde. La Indise de Developa Umana de la NU lista Lietuva como un pais de "developa umana multe alta". Lietuva ia es entre la economias la plu rapida cresente en la Uni European e es la numero 21 de mundo en la indise de fasilia de comersia.

Sua area es sirca 65 300 cilometres cuadrida.
Lietuvisce (lingua)

**Lietuvisce** (lietuvių kalba) es la lingua ofisial de la republica de Lietuva, parlada par sirca cuatro milion persones. Lo es un de la linguas baltica, con latvisce (en Latvia). La testo la plu vea en lietuvisce es un tradui de un colie de imnos de sirca 1503–25. 

Lietuvisce ave plu de la formas orijinal de sua asendente, protoindoeuropean. Lo es la lingua la plu conservante de tota linguas indo-european, e multe parolas es simil o esata la mesma como parolas en sanscrito e latina: per esemplo, *sunus* (fio) e *avis* (ovea) es la mesma en lietuvisce e sanscrito, *antras* (la du) es simile a *antaras* en sanscrito, e *vilkas* (lupo) es simil a *vrkas*. *Ratas* (rota) es simil a *rota* en latina, *senis* (om vea) es simil a *senex*, e *vyras* (om) es simil a *vir*.


 Teve Musu kuris esi dangujè!
 Teesie šveñtas tàvo vardas,
 teateinie tàvo karalyste,
 Teesie tàvo valià
 kaip danguje, taip ir zemeje.
 Kasdienes musu dúonos dúok mùms šiañdien
 ir atlèisk mums musu kaltès,
 kaip ir mes atleidziame sàvo kaliniñkams.
 Ir neléisk musu gùndyti,
 bèt gélbek mùs nuo pikto.
Linguas anatolian

La **linguas anatolian** es un grupo de linguas estinguida de la linguas indoeuropean. Los es parlada en Anatolia (Turcia moderna). La plu bon studiada es la lingua hitita (lingua). 

La linguas anatolian inclui…

*Hitita (nesili), atestada de sirca 1900 aec a 1100 aec, la lingua ofisial de la Impero Hitita.
*Luvian (luwili), prosima relatada a hitita en la areas prosima a la Impero Hitita; conoseda de sitas corta en testos hitita e ieroglifos de selos e siselida en rocas.
*Palaica, parlada en Anatolia norde-sentral, estinguida sirca la sentenio 13 aec, conoseda sola de un pico de preas sitada en testos hitita.
*Carian, parlada en Caria, conoseda de grafiti par mersenarios en Egipte de la sentenio sete aec; estinguida sirca la sentenio tre aec.
*Lician, parlada en Licia, e lidian, parlada en Lidia, ambos desendente de hitita e luvian en la eda de fero, ambos estinguida en sirca la sentenio prima; poca esemplos.
*Pisidian e [sidetica] (Pamfilian); poca esemplos.

Lo es probable ce plu linguas de esta familia ia esiste de cual no scrivedas survive, como la linguas de [Misia, Capadocia e Paflagonia.

On crede ce la linguas anatolian es la grupo prima cual devia de la lingua protoindoeuropean. Pos la concistas de Alexandro la Grande, anatolianes ia parla sempre plu elinica, e la linguas anatolian ia deveni la grupo prima de linguas indoeuropean estinguida. Lo es posible ce la linguas ejean, como minoan (ance estinguida) es relatada, ma esta no es serta.

La morfolojia de hitita (e la otra linguas anatolian) es plu simple ca la otra linguas indoeuropean vea. Cisa hitita ia perde esta complicas, o la otra linguas ia deveni plu complicada pos la separa. Hitita conteni multe formas antica importante per comprende la evolui de protoindoeuropean.
Linguas austronesian

La familia de **linguas austronesian** inclui sirca 1000 linguas, parlada par sirca 250 milion persones. Melaiu e indonesian (per la plu, la mesma lingua) ave sirca 140 milion parlores. Otra esemplos es malagasi en Africa, tagalog en la Pilipinas, la linguas orijinal de Formosa (Taiuan), e la multe linguas de la isolas Pasifica.

Teorial, la orijina de la linguas austronesian es Taiuan (Bellwood, 1991). Multe linguas ia evolui de acel punto. Tagalog, indonesian, hauaian, tahiti, maori, e multe otras es membros de la familia lingual.

La ramos de la linguas, seguente Smith (2017) per la sfero ueste:

Colores refere a la mapa du a supra:
*Moclenic (negra) - Du linguas: mocen (incluinte la lingua de la "Vagores de mar" de Tai e Miama, e moclen, en Tai sude
*Pilipinica (roja) - linguas de Pilipinas e Sulauesi norde, e iami en Taiuan
*Indonesian ueste (jala) - Malaisia, Borneo, Djava, Bali, etc; malagasi, parlada en Madagasicara, es incluida en esta grupo
*Sumatran (verde) - Sumatra e isolas prosima
*Sulauesi sude (azul) - la linguas de la bugis e otras de Sulauesi sude e ueste
*Sulauesi sentral (blue) - Sulauesi sentral e sude-este
*Malucan ( purpur) Malaio-Polinesian central) - La Isolas Sunda minor, Malucu, e Timor este
*Belauan (blanca) - La Republica de Belau

Colores refere a la mapa tre a supra:
*Txamoro (negra) - La Isolas Mariana norde a la este de Pilipinas, e Guam
*Oseanica (Malaio-Polinesian este) - La isolas de la Mar Pasifica
**Linguas de la Isolas Manus (la Amiralia) e Iap (oranje)
**linguas de San Matias (jala) - la Isolas San Matias
**Oseanica ueste (verde) - Er Nova, partes de Britan Nova, areas de la costa norde e este de Papua Gine Nova
**Linguas de Temotu (purpur oscur) - la provinse de Temotu en la Isolas Solomon
**Linguas de la Solomones sude-este (burgonia)
**Oseanica sude (blu) - Vanuatu e Caledonia Nova
**Micronesian (purpur-ros) - la isolas de Micronesia, incluinte Ciribas e la Isolas Majel
**Viti-polinesian (ocer) - la isolas de Polinesia este, incluinte Hawaii e Zeland Nova, cual ia orijina en Viti (Fiji); 

Linguas formosan - Un grupo de linguas posible incluida de la familia; Taiuan es sujesteda como la pais orijinal de la linguas austronesian

## Refere
Linguas celta

La **linguas celta** es la linguas cual desende de la protolingua celta, un ramo de la familia de linguas indoeuropean. En la milenio prima aec, esta linguas ia es parlada tra Europa, de la Baia Biscaia e la Mar Norde, longo la Reno e la Danubio, a la Mar Negra e la Balcanes, e en Anatolia (la rejion nomida Galatia). Oji, la linguas celta es limitada a alga partes de Britania (Er, Scotland e Cimri) e Frans (Bres), e apare ance en Canada este, Patagonia, la SUA, e Australia.

Protocelta pote es divideda en cuatro sufamilias:

*La lingua galica e sua relatadas prosima, lepontica e galatian. Esta linguas ia es parlada de Galia (Frans) e Beljia asta Deutxland sude e Italia norde, en Osteraic e Magiar, e ance en Anatolia sentral (Galatia).

*La lingua celtiberian, parlada en la penisola Iberia, o, plu esata, en Portugal, Galisia, Asturias, Aragon e Leon.

*Goidelica, incluinte Eres, Gailica e Manes, orijinal parlada en Er.

*Britonica, incluinte Cimrica, Bresonica e Pictica, orijinal parlada en tota Britania.

La separa de protocelta a esta cuatro sufamilias ia aveni cisa sirca 1000 aec. La protoceltas es asosiada con la cultures de Campos de vaso, Hallstatt e La Tène.

On ave du teorias sur la relatas entre la linguas celta:

La plu vea dise ce la goidelica e la celtiberian es ambos **Q-celta**, e la britonica e la galo es ambos **P-celta**. Multe parolas cual comensa con Q en protocelta cambia a P en la linguas britonica e galo, ma resta con Q en goidelica e celtiberian.

La otra teoria dise ce goidelica e britonica (nomida **celta isolal**) es separada de la otras (nomida **celta continental**). celta isolal ave alga cualias nonusual, como *verbo–sujeto–ojeto* per sua ordina de parolas, preposadas juntada con pronomes, e la cambia frecuente de la letera prima de un parola per coere con la letera final de la parola presedente. Nota ce, en esta teoria, celtiberian ia es prima separada de protocelta ante cuando celta isolal ia es separada de galo. La cambias a P-celta ia aveni plu tarda a ambos galo e britonica. Esta teoria es aora plu popular.
Gine-Bisau

**Gine-Bisau** (ofisial la Republica de Gine-Bisau) es un pais en Africa ueste. Lo covre 36 125 cilometres cuadrida e ave un popla estimada de 1 704 000 persones.

A ves pasada, lo ia es un parte de la rena de Gabu, e ance un parte de la Impero Malian. Partes de esta rena ia persiste asta la sentenio 18, e alga otras ia es renada par la Impero Portuges de pos la sentenio 17. En la sentenio 19, on ia coloni lo como Ginea Portuges.

A sua autonomi, declarada en 1973 e reconoseda en 1974, la nom de sua capital, Bissau, ia es ajuntada a la nom de la pais per preveni confusa con Gine (Gine Franses en la pasada). Gine-Bissau ave un istoria de nonstablia political pos sua autonomi, e no presidente elejeda ia susede completi un periodo de sinco anios.

Sola 14% de la popla parla portuges noncreolida, instituida como la lingua ofisial e nasional. Portuges esiste en un spetro creol con Crioulo, un creol portuges parlada par un dui de la popla (44%) e un cuantia an plu grande parla lo como lingua du; la resta parla linguas african nativa. On trova relijios diversa en Gine-Bissau, sin ce cualce relijio ave un majoria. La Libro de Fatos Mundal de la CIA (2018) dise ce sirca 40% de la popla es muslimes, 22% es cristianes, 15% es animistes e 18% ave relijios otra o nonspesifada. La produida bruta interna per person de la pais es un de la plu basas de mundo.

Gine-Bissau es un membro de la Nasiones Unida, la Uni African, la Comunia Economial de Statos Ueste African, la Organiza de Coopera Muslim, la Comunia de Paises de Lingua Portuges, la Organiza Internasional de Francofonia, e la Zona de Pas e Coopera de la Atlantica Sude, e ia es un membro de la Uni Latina, aora descontinuada.
Gine Ecuatoral

**Gine Ecuatoral** es un pais en Africa.

La area es sirca 28 051 cilometres cuadrida.

La cuantia de abitores, en la anio 2007, ia es sirca 551 201 persones.

La site capital es Malabo.

La linguas major es espaniol 67.6% (ofisial), otras 32.4% (incluinte franses (ofisial), fang, bubi) (1994).
Giosuè Carducci

**Giosuè Carducci** (1835–1907) ia es un poesiste, criticiste e mestre italian, jeneral regardada como la poesiste italian la plu grande de la fini de la sentenio 19. El ia nase en Val di Castello, Tuscany, e ia es instruida a la Universia de Pisa. De 1860 a 1904 el ia es profesor de leteratur italian a la Universia de Bologna. Carducci ia oposa la papia, la monarcia, e la sentosia romantica cual ia domina la leteratur italian en la periodo.

El ia afirma un reveni a la spirito pagan en relijio e un revive de la spirito e formas clasica en leteratur. En sua jovenia, el ia espresa frecuente sua ideas radisal en sua poesia, ma en sua eda tarda sua scrives ia es min controversa. El ia es la prima ci ia ajusta susedente la metres clasica latina a la poesia italian moderna.

En 1906 Carducci ia deveni la italian prima ci ia reseta la premio Nobel per leteratur. Entre sua obras la plu bon es *Rimas Nova* (1861–87), *La poesia lirica pagan* (1877–89) e *Lirica e ritmos* (1899).
Giuseppe Gioachino Belli

**Giuseppe Francesco Antonio Maria Gioachino Raimondo Belli** (7 setembre 1791 – 21 desembre 1863) ia es un poesiste italian, famosa per sua sonetos en romanesco, la dialeto de Roma.

## Obra
Belli es recordada xef per sua poesia popular en romanesco. El ia scrive 2 279 sonetos cual forma un documento nonestimable de la Roma papal de la sentenio 19 e la vive de sua popla comun. Lo ia es composada entre 1830 e 1839. El ia asconde los aparte de la presentas a sua amis como Charles Augustin Sainte-Beuve e Nikolai Gogol e, justa ante sua morte, el ia demanda a sua amico Monsignor Vincenzo Tizzani ce ta arde los. Fortunosa, la eglesor alta ia dona los a Ciro Belli, ci ia publica un eleje de los en 1866, multe cambiada per no ofende la preferes de la tempo.
Gnosticisme

**Gnosticisme** es un nom moderna per un grupo de ideas e sistemes relijiosa, orijinante en ambientes iudi en la sentenios un e du ec. Fundida sur sua lejes de la tora e otra scrivedas biblial, esta sistemes ia indui ce la mundo material es creada par un emete nonsabente de la Dio la plu alta, trapinte la sintil divin en la corpo umana. La sintil divin pote es librida par *gnosis* de esta sintil divin.

La ideas e sistemes gnostica ia flori en la mundo mediteranean en la sentenio 2 ec, en junta con la moves cristian temprana (cual lo ia influe) e platonisme media. Pos la sentenio 2 un declina ia comensa, ma gnosticisme ia persiste tra la sentenios como un sucorente de cultur ueste, reaparente con la Renase como un misticisme ueste. En la Impero Persian, gnosticisme ia estende asta Xina con la maniceisme, contra ce mandeisme es ancora vivente en Irac.

Un demanda major en la rexerca erudita es la cuali de gnosticisme, fundida sur la studia de sua testos, o como un fenomeno interelijial o como un relijio autonom.

## Lia esterna
* Testos gnostica en sacred-texts.com
Gonzalo de Berceo

**Gonzalo de Berceo** (Berceo, c. 1198 - ante de 1264) ia es un scrivor de Castelia, e un de la representores la plu grande de la *mester de clerecía*. El ia es un monce en la monceria de San Millán de la Cogolla.

On pote divide sua obras en tre grupos:
* Obras sur la Virjin Maria: *Loores de Nuestra Señora*, *Duelo que fizo la Virgen* e *Milagros de Nuestra Señora*.
* Vives de santas: *Vida de San Millán*, *Vida de Santo Domingo de Silos*, *Poema de Santa Oria* e *Martirio de San Lorenzo*.
* Obras credal: *De los signos que aparecen antes del Juicio Final* e *Del sacrificio de la misa*.
Go

**Go** (japanes: *go* 碁 o *igo* 囲碁, xines: *weiqi* 圍棋, corean: *baduc* 바둑) es un jua de table vea de Asia e es juada par pone pesos negra e blanca a un table de 19×19 linias. En nosa dias, la popularia de la jua crese en la mundo ueste.

Car la jua ave regulas vera simple, on aprende rapida lo. Ma multe posibles de pone pesos esiste, e la combinas pote es vera complicada.

Iniorante alga diferes peti, la regulas de jua usada en paises diversa es la mesma.

Un de du juores ave la pesos negra, la otra ave la pesos blanca. La juores pone alterna un peso sur un crusa de linias de la table. La pesos marca la limitas de terenos. Cada juor atenta marca e teni plu tereno ca sua competor. La ganior es la juor ci teni la plu.
Grazia Deledda

**Grazia Deledda ** (1875–1936) ia es un noveliste fema italian ci ia es influeda par la move de realisme (italian: verismo) e es conoseda per la detalias realiste e la linias fasinante de narada de sua obras.

El ia nase en Nuoro, Sardinia, e ia move a Roma en 1900. Un scrivor produosa, el ia scrive multe novelas e naretas cual ia depinta la vive dur e turbas emosial de la popla de Sardinia. *Elias Portolu* (1903) ia raconta la vive de un condenada pasada ci ia ama sua sore par sposi. *Cenere* ("Senes", 1908) conserna un madre e sua fio nonlegal. Sua novela la plu famosa, *La madre* (1920), esplora la relata entre un prete e sua madre dedicada.

Deledda ia gania la premio Nobel per leteratur en 1926. Sua novela autobiografial *Cosima* (1937) ia es publicida pos sua mori.
Grenada

**Grenada** (en engles: *Grenada* /ɡrᵻˈneɪdə/ (escuta); en franses: *La Grenade*) es un pais en la sude-este de la Mar Caribe. Lo es composada de la isola de Grenada, e de ses isolas min grande a la lado sude de la cadena de isolas de la Grenadines. Lo es locada a la norde-ueste de Trinidad e Tobago, a la norde-este de Venezuela e a la sude-ueste de San Vinsent e la Grenadines. La area de lo es sirca 344 cilometres cuadrida. La cuantia de abitores, en la anio 2007, ia es sirca 89 971 persones, e en la anio 2012 on estima ce lo ia es sirca 110 000 persones. La site capital de Grenada es Saint George's. Grenada es ance conoseda como la "Isola de Spise" par causa de sua produi de cultivas de muscada e masis, de cual lo es un de la esportores la plu grande en la mundo. La avia nasional de Grenada es la pijon de Grenada, cual es parilida estrema. La linguas major es engles e un dialeto de franses.

Ante la coloni european de America, Grenada ia es abitada par la arauaces e plu tarda par la caribes isolal. Cristoforo Colombo ia vide Grenada en 1498 en sua viaja tre a America. An si lo ia es reputada como un posese de la re de Espania, on ave no arcivos cual sujesta ce la espanioles ia atera o coloni la isola a cualce ves. Pos alga atentas par europeans per coloni la isola, cual ia es nonsusedosa par causa de la resiste de la caribes isolal, coloni franses ia comensa en 1650 e ia continua per la sentenio seguente. En 10 febrero 1763, la franses ia sede Grenada a la brites sur la Trata de Paris. Governa brites de la isola ia continua - con eseta de un periodo de governa franses entre 1779 e 1783 - asta 1974. Entre 1958 e 1962, Grenada ia es un parte de la Federa de la Indias Ueste, un federa de la Colonias de la Indias Ueste Brites cual ia esiste per un tempo corta. En 3 marto 1967, Grenada ia es permeteda autonom completa sur sua consernas interna como un stato asosiada. Herbert Blaize ia es la ministro xef prima de la Stato Asosiada de Grenada entre marto e agosto 1967. Eric Gairy ia es la ministro xef entre augosto 1967 e febrero 1974.
Gris

**Gris** es un color entre negra e blanca. Lo es un color neutra o acromata, pd lo es "sin color". En la sistem de colores RGB, cual es usada per crea cada de la colores sur un scermo de un televisador o computador, gris es creada par combina roja, blu e verde; la varia de intensia sp de esta colores produi tinjes diferente de gris. Lo es la color de un sielo covreda con nubes, o de sene o plomo. Diseda par sondas en Europa e la SUA, gris es la color la plu comun asosiada con neutria, conforma, noia, nonsertia, veia, nondefere e umilia. Sola un persento de la respondores ia eleje lo como sua color favoreda.

## En la siensas, natur e tecnolojia
### Nubes de tempesta
La blancia o oscuria de nubes es un funsiona de sua profondia. Nubes peti, peluxetin e blanca en estate apare blanca par causa de la lus de sol, cual es sperdeda par la gotetas de acua en la nubes, e la lus blanca cual veni a la oios de regardores. Cuando nubes deveni plu grande e densa, la lus no plu pote penetra a tra la nubes, e es refleta par la esterna. Nubes apara la plu oscur gris en tempestas lamposa, en cuand los pote es entre 20 000 e 30 000 pedes de altia.

Nubes stratiforme es un strato de nubes cual covre la sielo intera, e ave un profondia de entre alga sentos e alga miles de pedes. La plu densa ce nubes es, la plu oscur los apare de a su, par causa de pico de la lus de sol pote pasa a tra los. De a supra, en un avion, la mesma nubes apare blanca, ma a la tera, la sielo apare oscur e gris.

### Grisi de capeles
La color de la capeles de un person es creada par la pigmento, melanin, cual es trovada en la cor de cada capela. Melanin es ance la causa de la color de pel e oios. On ave du tipos de pigmentos: oscur (eumelanin) e pal (feomelanin). Esta pigmentos, cuando combinada en combinas diversa, crea tota colores de capeles.

Melanin es la produida de un selula spesiali, melanosite, cual es trovada en cada foliculo de capel, de cual la capel crese. En cuando capeles crese, la melanosite injeta melanin a en la selulas de capel, cual conteni la protena ceratin e cual la capeles, pel e ungias de umanaes es composada de. Tra cuando la melanosites injeta continuante melanin a en la seulolos de capel, la capeles reteni sua color orijinal. An tal, a un eda spesifiada, cual varia per person, la cuantia de melanin cual es injetada es reduida e fini ultima. La capeles, sin pigmento, grisi e blanci ultima. La esplica per esta redui de la produi de melanosites es nonserta. En la publici de *Science* de 2005, un ecipo de sientistes de Harvard ia proposa ce la causa es ce la melanosites fali manteni la produi de la pigmentos esensal, par causa de veia o fatores jenetical, pos un periodo spesifada de tempo. Per alga persones, la redui ta ariva cuando los es en sua desenio de 20 anios; per otras, multe anios plu tarda. Como diseda par la jornal *Scientific American*, "Parlante jeneral, entre blancas, 50 persentos es 50 persentos gris cuando los ave 50 anios." Gorilas adulte mas developa pelo gris, ma sola sur sua dorsos.
Guadelupe

**Guadelupe** es un rejion isolal de Frans en la Antiles Minor, en la este de la Mar Caribe. 

La area es sirca 1628 cilometres cuadrida.

La cuantia de abitores, en la anio 2007, ia es sirca 452 776 persones.

La site capital es Basse-Terre.

La lingua major es franses.
Guangdong (lingua)

**Guangdong** (o **iue**) es un grupo de linguas de Xina, un membro de la familia de linguas xino-tibetan. En Hongkong, lo es conoseda como *guangdong ua* (廣東話, putong: Guǎngdōng Huà, guangdong: gwong2 dung1 waa6), e estra Hongkong, el es nomida *iue iu* (粵語, putong: Yuè Yǔ). En la resta de la mundo, lo es comun nomida *cantones*. La cuantia esata de parlores no es conoseda, ma pote es plu ca 70 milion. La plu de parlores es en Guandong, partes de Guangxi, Hongkong e Macau.
Guam

**Guam** (txamoro: Guåhån), ofisial la **Teritorio de Guam**, es un isola en la Mar Pasifica ueste e un teritorio nonorganizada noncorporada de la Statos Unida. Sua abitores es la txamoros, ci ia popla prima la isola a sirca 3500 anios ante aora.

Lo es la plu grande e la plu sude de la Isolas Mariana. La capital es Hagåtña, conoseda a veses como Agana (pronunsiada *Agania*).

La economia de Guam es xef suportada par turisme (esata de Japan) e bases de la armada de la Statos Unida. La Universia de Guam ia es fundida en 1952.

*Abitores: 170 000 (2005)
*Area: 549 km²
Guatemala

** Guatemala ** es un pais en America Sentral. 

La area es sirca 108 890 cilometres cuadrida.

La cuantia de abitores, en la anio 2007, ia es sirca 12 728 111 persones.

La site capital es la site Guatemala.

La linguas major es espaniol 60%, e linguas amerindian 40% (23 ofisial, incluinte citxe, cactxicel, cectxi, mam, gaifuna, e xinca).

## Istoria
Guatemala es locada en la area jeografial conoseda como Mesoamerica. La sivilia maia ia developa en esta teritorio. Lo es conoseda per sua developa sosial e ance per sua arte, arciteta, matematica e astronomia.

En 1523 la concistores espaniol ia ariva de la ueste, veninte de Mexico, su la gida de la capitan Pedro de Alvarado, con la intende de esplora e coloni la teritorios de lo cual es aora Guatemala.

## Jeografia
### Jeografia fisical
La jeografia fisical de Guatemala es multe montaniosa. Lo ave plaias en sua costa de la Mar Pasifica e planos basa en la norde de la pais.

### Jeografia political

Guatemala es organizada en oto rejiones, 22 departes e 337 munisipas.

## Politica
La politica de Guatemala es gidada par la Constitui Political de Guatemala de 1985 e reformida en 1993, cuando Guatemala ia es stablida como un stato libre, nondependente e autonom. Sua sistem de governa es republiciste, democrata e con representores.

## Cultur
La cultures de Guatemala ave influes maias, espaniol, mexican e afrocaribe.

## Referes
Guian Franses

**Guian Franses **es un pais en America Sude, e un teritorio de Frans. 

La area es sirca 91 000 cilometres cuadrida.

La cuantia de abitores, en la anio 2006, ia es sirca 202 000 persones.

La site capital es Cayenne.

La linguas major es franses e creol franses.

Guian (o Guian Franses) es un departe ultramaral (DOM) franses en America Sude. Con sua 83 846 km², Guian es la departe franses la plu forestosa: 96% de sua teritorio es covreda par un foresta ecuatoral cual es un de la plu ricas e min ecolojial danadas en la mundo. Esta foresta ecuatoral ave un grado multe alta de biodiversia (hot-spot, entre la plu ricas en la mundo), resente protejeda par un parce nasional e ses reservas natural.

Sua nom ofisial es Guian. La ajunta de la ajetivo «franses» es un pratica de la periodo colonial, cuando tre Guianes ia esiste: Guiana (Guian Brites), Suriname (Guian Nederlandes) e Guian Franses.

Multe comunias coesiste, ci veni de 80 paises, e on ave oji aprosima cuatrodes nasionalias, entre cual es:
*La creoles guianes (aprosima 40% de la popla).
*La americanes orijinal, divideda entre ses etnicos (la arauaces, la palicures, la kali'nas, la vaianas, la vaiampis e la emeriones). Los representa aprosima 4 500 persones.
*La projenia de la "buxinenges" (la saramacas, la paramacas, la bonis o alukus, la djukas o boxes). Los representa a la min 4 000 persones.
*La h'monges, ci ia ariva a 6 setembre 1977, es aprosima 2 000, en la comunias legal de Roura (vileta de Cacao) e Mana (vileta de Javouhey).
*La franseses european es aora aprosima 12% de la popla.
*La otra poplas (xines, lubnani, brasilera, aitian, surinames, guianes, industani, djavas de Suriname, peruan, etc) es aprosima 40% de la popla de Guian.

La popla stranjer no sempre presente es aprosima 40 000 a 60 000 persones, en ajunta a la 230 000 abitores normal.
Guiana

** Guiana ** (o ** Guyana **) es un pais en America Sude. 

La area es sirca 214 970 cilometres cuadrida.

La cuantia de abitores, en la anio 2007, ia es sirca 769 095 persones.

La capital es Georgetown (pronunsia: "Djordjtaun").

La linguas major es engles, creol, hindi, urdu, e linguas diversa amerindian.
Haiastan

**Haiastan** (o **Armenia**), ofisial la Republica de Haiastan, es un pais en la Caucaso sude. Locada en Asia ueste en la Montania Haieren, lo es bordada par Turcia a la ueste, Sacartvelo a la norde, la Republica Nagorno-Karabakh e Azerbaidjan a la este, e Iran e Nakhchivan (un esclave de Azerbaidjan) a la sude. La Republica Haiastan composa sola un desi de la Armenia istorial.

Haiastan es un stato democratal de multe partitos, con un erita cultural antica. Urartu ia es instituida en 860 aec, e ante la fini de la sentenio 6 aec, lo ia es sustituida par la Satrapia de Armenia. En la sentenio prima aec, la rena Armenia ia ateni sua zenite su Tigranes la Grande.

Haiastan ia deveni la stato prima cual ia adota cristianisme como sua relijio ofisial. Entre la tarda de la sentenio 3 e anios temprana de la sentenio 4, la stato ia deveni la nasion prima cristian. La data ofisial de adota de cristianisme es 301 ec.

La rena antica Armenia ia es divideda entre la Imperos Bizantian e Sasanian sirca la temprana de la sentenio 5. Su la dinastia Bagratuni, la Rena Bagratan de Armenia ia es restorada en la sentenio 9. Declinante par causa de la geras contra la bizantianes, la rena ia cade en 1045, e corta a pos, Armenia ia es invadeda par la turceses seldjuc. Un prinsia armenian e plu tarda un rena nomida Armenia Cilician ia es locada a la costa de la Mar Mediteraneo entre la sentenios 11 e 14.

Entre la sentenios 16 e 19, la pais tradisional haieren (composada de Haiastan Este e Haiastan Ueste) ia veni su la rena de la Imperos Osmanian e Irani, renada par la un o la otra tra la sentenios. Ante la fini de la sentenio 19, Haiastan Este ia es concistada par la Impero Rusce, ma la plu de la partes ueste de la pais tradisional haieren ia resta su rena osmanian. En la Gera Mundal Prima, haierenes abitante en sua paises tradisional en la Impero Osmanian ia es sistemosa matada en la Jenoside Haieren.

En 1918, pos la Revolui Rusce, tota paises nonrusce ia declara sua autonomia pos cuando la Impero Rusce ia sesa esiste, gidante a la institui de la Republica Prima de Haiastan. Ante la fini de 1920, la stato ia deveni un parte de la Republica Soviet Federal Sosialiste Transcaucasian, e en 1922 ia deveni un membro fundinte de la Uni Soviet. En 1936, la stato transcaucasian ia es abandonada, mutante sua statos composante (incluinte la Republica Sosialiste Soviet Haieren) a republicas plen. La Republica moderna de Haiastan ia deveni autonom en 1991 con la fini de la Uni Soviet.

La Republica de Haiastan reconose la Eglesa Apostolal Haieren, la eglesa nasional la plu vea de mundo, como la institui relijiosa prima de la pais.

La alfabeta haieren es unica, inventada par Mesrop Mashtots en 405 ec.

Haiastan es un membro de la Uni Economial Eurasian, la Consilio de Europa e la Organiza de Trata de Securia Coletiva. Lo suporta la Republica Nagorno-Karabakh cual ia declara sua autonomia en 1991.

La area es sirca 29 800 cilometres cuadrida.

La cuantia de abitores, en la anio 2007, ia es sirca 2 971 650 persones.

La site capital es Ierevan.

La lingua major es haieren.
Hawaii

**Hawaii** es un stato de la Statos Unida de America. Lo es la stato la plu resente; lo ia ajunta se a la Statos Unida de America a 21 agosto 1959.

La site capital es Honolulu.

* Area: 29 311 km².
* Abitores: 1 211 537 (2000), 1 374 810 (2011).

Hawaii es un pais locada en la Mar Pasifica, composada de oto isolas major: Niʻihau, Kauaʻi, Oʻahu, Molokaʻi, Lānaʻi, Kahoʻolawe, Maui e Hawaiʻi. La isola Hawaiʻi es la plu grande e es comun nomida "la isola grande" per evita confusa con la stato. Sola sete isolas es abitada: la isola Kahoʻolawe ave no abitores. La plu persones es sur la isola Oʻahu, do la site Honolulu es locada.

Tota esta isolas es de orijina volcanal.

La isolas Hawaiʻi ia es prima abitada par persones polinesian, cisa tan temprana como 300 ec.

La isolas ia es nonconoseda par la popla de la Ueste asta cuando James Cook, un esploror brites, ia trova los en 1778.

Con la aida de armas e consela brites, un xef de la isola Hawaiʻi, Kamehameha la grande, o Kamehameha 1, ia concista tota la isolas e, en 1810, ia constitui la Rena de Hawaii.

En 1893, abitores de Hawaii de desende american ia fa un colpa de stato, e ia constitui la Republica de Hawaii. La governa nova ia demanda ce la Statos Unida aseta Hawaii como un teritorio, e a 6 julio 1898, lo ia deveni la Teritorio de Hawaii.

A 21 agosto 1959, Hawaii ia deveni un stato de la Statos Unida.
Hefestion

**Hefestion** (elinica: Ἡφαιστίων Hephaistion; s. 356 aec - 324 aec), fio de Amintor, ia es un nobil macedonsce e un jeneral en la armada de Alexandro la grande.

Como gardacorpo personal de Alexandro, el ia comanda la Cavaloria de la Acompaniores (ἑταῖροι) e ia es encargada con multe otra taxes tra la campania de Alexandro en Asia.